recursal/SuperWikiNEXT-32B huggingface dataset:
**Աթանասիոս Միաուլիս** (հուն․՝ Αθανάσιος Ν. Μιαούλης, 1868, Պիրեյոս, Հունաստան - 1932), հունական նավատորմի սպա և քաղաքական գործիչ, որը մի քանի անգամ ծառայել է որպես նավատորմի նախարար և կարճ ժամանակով՝ որպես Պիրեյոսի քաղաքապետ։ Նա ծովակալ Անդրեաս Միաուլիսի ծոռն էր, որը Հունաստանի Անկախության պատերազմի ժամանակ եղել է Հունաստանի ռազմածովային ուժերի գլխավոր առաջնորդը։

Կենսագրություն
--------------

Միաուլիսը ծնվել է 1868 թվականին Պիրեյոսում, Միաուլիսների տոհմի Իդրիոտների ընտանիքում։ Իր զարմիկ Անդրեաս Դ. Միաուլիսի հետ Հունաստանի ռազմածովային ակադեմիան է ընդունվել 884 թվականին՝ դրա վերաբացման տարում։ Ավարտել է 1888 թվականին և որպես ականակիր նավակի՝ տորպեդակրի նավապետ՝ մասնակցել է 1897 թվականի հունա-թուրքական պատերազմին։ 1911 թվականին, երբ արդեն գեներալ-լեյտենանտի կոչում ուներ, թողել է ծառայությունը՝ Իդրա կղզում պետական պաշտոնի առաջադրվելու համար։ Բալկանյան պատերազմների բռնկվելուն պես նա հետ է կանչվել ծառայության ու նշանակվել կործանիչ-հետախուզական Panthir նավի կապիտան և այդ պաշտոնը վարել է մինչև խաղաղության պայմանագրերի ստորագրումը, որից հետո կրկին անցել է պահեստազորայինի կարգավիճակի։

1909 թվականին ծառայել է որպես ռազմածովային գործերի նախարար, պաշտոն, որը նա կրկին զբաղեցրել է 1914, 1915 և 1919 թվականներին։ 1932 թվականին նրան կուսակիցները համոզել են առաջադրվել Պիրեյոսի քաղաքապետի պաշտոնում։ Նա այդ առաջարկությունն ընդունել է դժկամությամբ և առաջ է քաշել մի պայման, որ առաջիկա խորհրդարանական ընտրություններում լիբերալ կուսակցության հնարավոր հաղթանակից հետո կարող է հրաժարական տալ քաղաքապետի պաշտոնից։ Իսկապես, ընտրություններում հաղթեցին վենիզելականները՝ բացելով նրա հեռանալու հեռանկարը քաղաքապետարանից և ընդհանրապես քաղաքականությունից։ Դա Միաուլիսին այնպիսի ցնծություն պարգևեց, որ նա սրտի կաթված տարավ ու վախճանվեց։ Չորս տարի անց՝ 1936 թվականի հունիսի 16-ին, նրա կինը՝ Մարիա Լիկուդիսը, նույնպես մահացավ՝ վշտից առաջացած հիվանդության հետևանքով։

Ծանոթագրություններ
------------------

1. ↑  Magliveras, Simeon (2009). *The ontology of difference: nationalism, localism and ethnicity in a Greek Arvanite village* (PDF) (Thesis). Durham University. էջ 55.

Արտաքին հղումներ
----------------

Νεώτερον Εγκυκλοπαιδικόν Λεξικόν Ηλίου*, τόμ. 13ος, σελ. 546*
Անվան այլ կիրառումների համար տե՛ս՝ Ագարակ (այլ կիրառումներ)

**Ագարակ Վնսար** նաև (Խաչի խութ, Վանասար և Վանքասար), գտնվում է Սյունիքի մարզի Հալիձոր գյուղից 1.2 կմ դեպի հյուսիս-արևելք, Շինուհայր տանող ճանապարհից դեպի աջ, բլրի վրա։

Տեղացիները անվանում են նաև «Խաչի խութ»։ Բլրի վրա կա նաև եկեղեցի որից մնացել է պատերը, կա նաև մի քանի երեք խաչքար, գերեզմանաքարեր և տների պատեր։

Խաչքարերից մեկի պատվանդանի վրա կա 18 տողանի արձանագրություն որտեղ տեղանքի անուն նշվում է՝ Վնսար (Վանասար, Վանքասար)։

Այդ արձանագրության մեջ ասվում է՝ «Տարսայիճ Օրբելյանը 13-րդ դարի վերջին այս ագարակը նվիրել է վարպետ Սիրանեսին, առանց վարձատրության՝ եկեղեցի կառուցելու նպատակով»։

1273 թվականին Ստ. Օրբելյանի երկիցը տեղեկացնում է որ, մահացել է Սմբատ իշխանը, Տարսայիճ Օրբելյանի ավագ եղբայրը։ Քանի որ Սմբատ իշխանը երեխաներ չուներ, նա որդեգրում է Ստեփանոսին որը, Տարսայիճ եղբոր որդուն էր, նա որոշում է կրթության տալ նրան և պատրաստել հոգևոր ծառայության։ Այդ Ստեփանոսն նույն ինք Ստեփանոս Օրբելյանն էր)։

Ամաղու Նորավանք է տեղափոխվում աճյունը և դնում են հայրենի տապանատանը՝ որը իրենց տոհմական գերեզմանոցն էր։

Որոշ ժամանակ անց Տարսայիճ Օրբելյանը իր եղբոր համար կառուցում է դամբարանատուն և եղբոր աճյունը տեղափոխում է այնտեղ։

Դամբարանի արևմտյան մուտքի ճակատին կա մի արձանագրություն, որը թողել է Տարսայիճ Օրբելյանը, որում ասվում է, որ այն կառուցել է իր եղբոր՝ «Սմպատ արքաին» համար, ՉԻԴ (1275) թվականին։
Եկեղեցու հյուսիսային պատի վրա կա մի արձանագրություն որի մեջ ասվում էր որ, «Տարսայիճ Օրբելյանի ցանկությամբ եկեղեցին կառուցել է Սիրանես ճարտարապետը, որի համար Հալիձոր և Շինուհայր գյուղերի տարածքից հայրենի կալվածք է հատկացնում Սիրանեսին»։

Այս ամենից գալիս ենք այն եզրակացության, որ Սիրանեսը ծնվել է Հալիձորում։

Եվս մեկ խաչքար կա Վնսար ագարակի տարածքում՝ որը գտնվում է դեպի հարավ-արևմուտք, խաչքարի ճակատային հատվածին կա արձանագրության, որում ասվում է.
«ԿԱՄԱՒՆ ԱԾ ԵՍ ՀԱԶԱՐՄԷԼ ՈՒ ՍԻՐԱՆԷՍ ԿԱՆԿՆԵՑԻՆՔ ԶԽԱՉՍ ՀՕՐՆ ՄԵՐՈ ԳՈՔԱ ՄՕՐՆ ՄԵՐՈ ԹԷՆԻԿԱ։»

Ծանոթագրություններ
------------------

1. ↑  hushardzantest. «ԱԳԱՐԱԿ ՎՆՍԱՐ». *Պատմամշակութային արգելոց-թանգարանների և պատմական միջավայրի պահպանության ծառայության* (ամհարերեն). Վերցված է 2021 թ․ հունիսի 16-ին.
**Սպասո Ստեֆանովիչ** (սերբ.՝ Спасоје Стефановић, հոկտեմբերի 12, 1992(1992-10-12), Սերբիա), սերբ ֆուտբոլիստ, որը խաղում է «Ռադնիչկի Սրեմսկա Միտրովիցա»-ում։

Ակումբային կարիերա
------------------

Սերբական երկրորդ դիվիզիոնի «Բորչա» և «Տելեոպտիկ» թիմերի կազմում անհաջող ելույթներից հետո Ստեֆանովիչը ուսանողական ֆուտբոլ է խաղացել Հարավային Ֆլորիդայի համալսարանում։

2017-18 մրցաշրջանի երկրորդ կեսի համար նա պայմանագիր է կնքել մակեդոնական «Սկոպիե»-ի հետ։

2019 թվականին պայմանագիր է կնքել Ֆինլանդիայի երկրորդ դիվիզիոնի «Կայաանի» ակումբի հետ։

2019 թվականին Ստեֆանովիչը «Սինջելիչ» Բեոգրադի հետ վերադարձել է Սերբիա։

2020 թվականի սեպտեմբերի 5-ին Ստեֆանովիչը պայմանագիր է կնքել Երևանի «Արարատի» հետ Սինջելիչ-Բեոգրադից։

2021 թվականի հունվարի 15-ին Ստեֆանովիչը հեռացել է Երևանի «Արարատից»՝ 2021 թվականի հունվարի 16-ին պայմանագիր կնքելով «Շիրակի» հետ։

Միջազգային կարիերա
------------------

2011 թվականի Եվրոպայի մինչև 19 տարեկանների առաջնության համար ընտրվել Է Սերբիայի հավաքականի կազմում, սակայն բոլոր խաղերում մնացել է Նիկոլա Պերիչի դուբլը։

Ծանոթագրություններ
------------------

1. 1 2
2. ↑  SPASOJE STEFANOVIĆ: Dete OFK Beograda, najbolji golman u Americi sportklub.rs
3. ↑  «ՆՈՐ ՀԱՄԱԼՐՈՒՄ ԱՐԱՐԱՏՈՒՄ». *facebook.com/* (Armenian). FC Ararat Yerevan Facebook. 2020 թ․ սեպտեմբերի 5. Վերցված է 2020 թ․ սեպտեմբերի 8-ին.`{{cite web}}`: CS1 սպաս․ չճանաչված լեզու (link)
4. ↑  «Official Announcement. Spasoje Stefanovic». *fcararat.am* (English). FC Ararat Yerevan. 2021 թ․ հունվարի 15. Վերցված է 2021 թ․ հունվարի 17-ին.`{{cite web}}`: CS1 սպաս․ չճանաչված լեզու (link)
5. ↑  «Serbian goalkeeper Spasoje Stefanovic will play in SC Shirak». *facebook.com*. Shirak SC Facebook. 2021 թ․ հունվարի 16. Վերցված է 2021 թ․ հունվարի 17-ին.

Արտաքին
-------

* Ֆուտբոլիստի էջը *soccerway.com* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · Soccerway · Transfermarkt (խաղացող) |

 |
**Նամ Ցո**, **Տենգրի-Նուր** «երկնային լիճ», չինարեն՝ 納木湖, տիբեթերեն՝ གནམ་མཚོ་), անհոսք աղի լիճ Չինաստանի հարավ-արևմուտքում, Տիբեթի ինքնավար շրջանում, Դամշունգ գավառների սահմանին (Լհասի քաղաքային շրջանի կազմում) և Բենգյոն գավառում (Նագչու շրջանում), Լհասայից մոտ 110 կմ հյուսիս-արևմուտքում։

Աշխարհագրություն և կլիմա
------------------------

Լճի արբանյակային պատկերը, 2010 թվական, ապրիլի 3
Լիճը գտնվում է 4627 մետր բարձրության վրա (4710, 4718) Նիենչենթանգլա լեռնաշղթայի հյուսիսային լանջերին`Տիբեթյան լեռնաշղթայից հարավ-արևելքում, ունի հայելային մակերես, 1981 կմ² տարածք։ Նոյեմբերից մայիս ընկած ժամանակահատվածում սառչում է։

Այն աշխարհի ամենաբարձր աղի լիճն է և Տիբեթի ինքնավար մարզի ամենամեծ աղի լիճը։ Սակայն Նամ Ցոն Տիբեթի պատմական շրջանում ամենամեծ աղի լիճը չի եղել։ Ամենամեծը Կուկունոր լիճն էր, որը գրեթե կրկնակի մեծ էր։

Նամ-Ցոյի վրա կան հինգ անմարդաբնակ կղզիներ, դրան գումարած ջրից դուրս են ցցված մի քանի ժայռեր։ Կղզիները օգտագործվում են ուխտագնացների կողմից ճգնելու համար, որոնք ձմռան վերջում այնտեղով անցնում են սառած լճի երկայնքով՝ իրենց հետ սննդի պաշարներ տեղափոխելով։ Նրանք այնտեղ մնում են ամբողջ ամառ և վերադառնում են միայն հաջորդ ձմեռ, երբ լիճը սառչում է։ Ամենամեծ կղզին գտնվում է լճի հյուսիսարևմտյան մասում, այն ունի շուրջ 2,100 մ երկարություն և 800 մ լայնություն, կղզու կենտրոնը բարձրանում է մոտ 100 մ։ Կղզին գտնվում է ափերից մոտ 3.1 կմ հեռավորության վրա։ Ամենահեռու կղզին գտնվում է մոտ 5.1 կմ հեռավորության վրա։

Նամ Ցոյի եղանակը կարող է կտրուկ փոխվել, ձնաբքերը բավականին տարածված են Նիենչենթանգլա լեռնաշղթայի հարևանությամբ։

Լճի մերձակայքում կան բուդդայական կրոնական շինություններ։

Հարուստ է ձկներով։

Ծանոթագրություններ
------------------

1. 1 2  На́мцо // Моршин — Никиш. — М. : Советская энциклопедия, 1974. — (Большая советская энциклопедия : [в 30 т.] / гл. ред.  А. М. Прохоров ; 1969—1978, т. 17).
2. ↑  Нам-Цо // Монголы — Наноматериалы. — М. : Большая российская энциклопедия, 2013. — С. 748. — (Большая российская энциклопедия : [в 35 т.] / гл. ред. Ю. С. Осипов ; 2004—2017, т. 21). — ISBN 978-5-85270-355-2.
3. ↑  Կաղապար:Словарь географических названий Китая
4. ↑  «Chinese, German scientists record new depth of Nam Co Lake». *web.archive.org* (անգլերեն). eng.tibet.cn. 2006 թ․ դեկտեմբերի 7. Արխիվացված է օրիգինալից 2010 թ․ դեկտեմբերի 3-ին. Վերցված է 2018 թ․ մարտի 4-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Նամ Ցո» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Մեծ կատալոնական |

 |
**Ալեխանդրա Բեռնաբե դե Սանտյագո** (իսպ.՝ Alejandra Bernabé de Santiago, նոյեմբերի 12, 2001(2001-11-12), Մադրիդ, Իսպանիա), իսպանացի ֆուտբոլիստ, Մադրիդի «Աթլետիկոյի» և Իսպանիայի հավաքականի պաշտպան, ով վարձավճարով հանդես է գալիս «Ռեալ Սոսյեդադում»։

Ակումբային կարիերա
------------------

2018 թվականի դեկտեմբերի 1-ին Բեռնաբեն իր նորամուտը նշեց «Մադրիդի» մեծահասակների թիմում Իսպանիայի առաջնության «Ատլետիկ Բիլբաո» ակումբի դեմ խաղում։

2019 թվականին Ալեխանդրան պայմանագիր է կնքել «Ատլետիկո Մադրիդ Բ»- ի հետ, որտեղ պարբերաբար հանդես է եկել Իսպանիայի երկրորդ դիվիզիոնում։ 2020/21 մրցաշրջանում հիմնական թիմի ֆուտբոլիստ Կարմեն Մենայոն մրցաշրջանի սկզբում լուրջ վնասվածք ստացավ և Բեռնաբեն սկսեց պարբերաբար փոխարինման դուրս գալ «Մադրիդի Ատլետիկոյի» մեծահասակների թիմում։ 2020 թվականի հոկտեմբերի 3-ին նա իր նորամուտը նշեց հիմնական թիմի կազմում Իսպանիայի առաջնության «Էսպանյոլի» դեմ խաղում։ 2020 թվականի դեկտեմբերի 15-ին Ալեխանդրան առաջին անգամ խաղաց ՈՒԵՖԱ-ի Չեմպիոնների լիգայում՝ 1/16 եզրափակչի «Սերվետտա» ակումբի դեմ պատասխան խաղում։

2021/22 մրցաշրջանում Բեռնաբեն վարձավճարով տեղափոխվել է «Էյբար»։ 2021 թվականի սեպտեմբերի 5-ին նա նոր ակումբի կազմում իր նորամուտը նշեց «Սևիլիայի» դեմ Իսպանիայի առաջնությունում և երկու գոլային փոխանցում կատարեց։ Այդ մրցաշրջանում Բեռնաբեն կոճերի հետ կապված խնդիրներ ուներ, ինչի պատճառով նա չկարողացավ մասնակցել խաղերի մեծամասնությանը, իսկ ակումբը մրցաշրջանի ավարտից հետո դուրս եկավ երկրորդ դիվիզիոն։

Ձեռքբերումներ
-------------

**Իսպանիայի հավաքական (մինչև 17)**

* Եվրոպայի Չեմպիոն՝ 2018 թվական

Ծանոթագրություններ
------------------

1. 1 2 3  Soccerdonna (գերմ.) — 2010.
2. ↑  «El Athletic Club derrota en casa al Madrid CFF por 3-0» (իսպաներեն). 2018 թ․ դեկտեմբերի 1.
3. ↑  «Deyna y Ludmila firman la primera victoria» (իսպաներեն). Официальный сайт «Атлетико Мадрид». 2020 թ․ հոկտեմբերի 3.
4. ↑  «Goleada al Servette y a octavos» (իսպաներեն). Официальный сайт «Атлетико Мадрид». 2020 թ․ դեկտեմբերի 15.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · soccerdonna.de |

 |
**Գունա Աբոլինյա** (լատիշ․՝ Guna Āboliņa, հունվարի 1, 1990(1990-01-01), Սալդուս, Լատվիա), լատվիացի կին ֆուտբոլիստ, «Մետալուրգ» ֆուտբոլային ակումբի և Լատվիայի ֆուտբոլի կանանց հավաքականի պաշտպան։

Կարիերա
-------

### Ակումբային կարիերա

Լինելով սալդուսյան ֆուտբոլային ակումբների սան` Գունա Աբոլինան խաղացել է տեղի «Լուտրինի» ակումբում։ 2008 թվականին տեղափոխվել է Լիտվայի չեմպիոն «Գինտրա Ունիվերսիտետաս» ակումբ, որի կազմում մասնացկել է ՈՒԵՖԱ-յի գավաթի վերջին խաղարկությանը` վերակազմավորումից առաջ։

2010 թվականին Գունա Աբոլինյան միացել է Լիեպայա քաղաքի «Մետալուրգ» ակումբին, որի կազմում նույն տարում հաղթել է Լիտվայի առաջնությունը։

Գունա Աբոլինան 2012 թվականի օգոստոսին վարձույթով սկսել է խաղալ «Սկոնտո/Ցերիբա» ակումբում` Չեմպիոների լիգայի որակավորման փուլում։

### Կարիերան հավաքականում

Գունա Աբոլինյան առաջին անգամ Լատվիայի հավաքական է հրավիրվել 2006 թվականին նոյեմբերին` Եվրոպայի առաջնության նախնական փուլին։ Հավաքականի կազմում իր դեբյուտն է նշել նոյեմբերի 18-ին` խաղալով Իսրայելի հավաքականի դեմ խաղում։

Ձեռքբերումներ
-------------

### Թիմային

* Լատվիայի չեմպիոն (**3**). 2006, 2010, 2012:
* Լատվիայի առաջնության արծաթե մեդալակիր. 2007, 2011:
* Լատվիայի չեմպիոն (**2**). 2008, 2009:

### Անձնական

* Լատվիայի տարվա կին ֆուտբոլիստ. 2006, 2007, 2012:

Ծանոթագրություններ
------------------

1. 1 2  Soccerdonna (գերմ.) — 2010.
2. ↑  Jānis Pārums. (2006 թ․ նոյեմբերի 15). «Sieviešu futbola izlase uzsāks ceļu uz Eiropas čempionātu» (լատվիերեն). sportacentrs.com. Արխիվացված է օրիգինալից 2013 թ․ հունվարի 25-ին. Վերցված է 2012 թ․ դեկտեմբերի 23-ին.
3. ↑  Edmunds Novickis. (2006 թ․ նոյեմբերի 18). «Latvietes sāk ar zaudējumu (papildināts)» (լատվիերեն). sportacentrs.com. Արխիվացված է օրիգինալից 2013 թ․ հունվարի 25-ին. Վերցված է 2012 թ․ դեկտեմբերի 23-ին.

Արտաքին հղումներ
----------------

* Էջն ՈՒԵՖԱ-յի կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | soccerdonna.de · Soccerway · ՈւԵՖԱ |

 |
Խաղ, որով շարժվում է ինչպես օձի գլուխը, այնպես էլ պոչը, և կերած յուրաքանչյուր առարկա օձին դարձնում է ավելի երկար
**Բջջային խաղ**, տեսախաղ է, որը խաղում են բջջային հեռախոսով։ Այս տերմինը վերաբերում է այն բոլոր խաղերին, որոնք խաղում են ցանկացած բջջային սարքերով՝ բջջային հեռախոս (ֆունկցիոնալ հեռախոս կամ սմարթֆոն), պլանշետ, անձնական թվային օգնական, դյուրակիր խաղային համակարգ, շարժական մեդիա նվագարկիչ կամ գրաֆիկական հաշվիչ, ցանցի հասանելիությամբ կամ առանց դրա։ 1997 թվականին Nokia ընկերությունը թողարկեց Օձ (Snake) խաղը, որը նախապես տեղադրված էր Nokia-ի արտադրության բջջային սարքերի մեծ մասում։ Այդ ժամանակից ի վեր այն դարձել է ամենատարածված խաղերից մեկը ամբողջ աշխարհում և տեղադրվել է ավելի քան 350 միլիոն սարքերի վրա։ Բջջային հեռախոսով ամենավաղ հայտնի խաղը եղել է Տետրիս տարբերակը Hagenuk MT-2000 սարքի վրա։

Nokia 6110-ի խաղային տարբերակը, որն օգտագործում է ինֆրակարմիր պորտ, առաջիններից էր, որ ստեղծված էր բջջային հեռախոսով երկու խաղացողների համար։ Այսօր բջջային խաղերը սովորաբար ներբեռնվում են App Store-ից կամ Play Market-ից, բայց որոշ արտադրողներ խաղերը նախապես տեղադրում են շարժական սարքերի վրա։ Ներբեռնվող առաջին խաղերն առաջարկել է Ճապոնիան 1999 թվականին,իսկ 2000-ականների սկզբին դրանք հասանելի դարձան Ասիայում, Եվրոպայում, Հյուսիսային Ամերիկայում, ապա այն տարածքների մեծ մասում, որտեղ 2000-ականների կեսերին հասանելի էին ժամանակակից օպերատորների ցանցեր և հեռախոսներ։ Այնուամենայնիվ, բջջային խաղերը, որոնք տարածվում էին բջջային օպերատորների և երրորդ կողմի պորտալների կողմից (կայքեր, որոնք ի սկզբանե նախատեսված էին ներբեռնումների համար), մնացին խաղերի մարգինալ ձև, մինչև 2008 թվականին գործարկվեց Apple-ի iOS հավելվածների խանութը։
Լինելով բջջային բովանդակության առաջին շուկան, որը ղեկավարվում է անմիջապես բջջային պլատֆորմի սեփականատիրոջ կողմից, App Store-ը զգալիորեն փոխեց սպառողների վարքագիծը և արագորեն ընդլայնեց բջջային խաղերի շուկան, քանի որ գրեթե յուրաքանչյուր սմարթֆոնի սեփականատեր սկսեց ներբեռնել բջջային հավելվածներ։

Պատկերասրահ
-----------

* 
* 
* 
*

Ծանոթագրություններ
------------------

1. 1 2  *Dal Yong Jin* Mobile Gaming in Asia: Politics, Culture and Emerging Technologies. — Springer, 2016-07-29. — 245 с. — ISBN 978-94-024-0826-3
2. ↑  «This was the world's first cell phone with a game loaded on it - PhoneArena». *web.archive.org*. 2019 թ․ մայիսի 22. Արխիվացված է օրիգինալից 2019 թ․ մայիսի 22-ին. Վերցված է 2022 թ․ սեպտեմբերի 5-ին. `{{cite web}}`: Unknown parameter `|deadurl=` ignored (`|url-status=` suggested) (օգնություն)
3. ↑  Microsoft Devices Blog (2013 թ․ հունվարի 16). «10 things you didn't know about mobile gaming». *Microsoft Devices Blog* (ամերիկյան անգլերեն). Արխիվացված օրիգինալից 2021 թ․ օգոստոսի 2-ին. Վերցված է 2022 թ․ սեպտեմբերի 5-ին.
4. ↑  «Handy-Sammler.de - Hagenuk MT-2000». *web.archive.org*. 2013 թ․ հունիսի 17. Արխիվացված է օրիգինալից 2013 թ․ հունիսի 17-ին. Վերցված է 2022 թ․ սեպտեմբերի 5-ին.
5. ↑  «Wayback Machine» (PDF). *web.archive.org*. 2017 թ․ մայիսի 5. Արխիվացված է օրիգինալից (PDF) 2017 թ․ մայիսի 5-ին. Վերցված է 2022 թ․ սեպտեմբերի 5-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Բջջային խաղ» հոդվածին։ |
Անվան այլ կիրառումների համար տե՛ս՝ Խոց (այլ կիրառումներ)
**Խոց**, հյուսվածքների ուշ լավացող հատիկավորվող (գրանոլլացիոն) արատ, առաջանում է հյուսվածքների մեռուկացման պատճառով՝ վերականգնման (ռեգեներացիա) պրոցեսների բացակայության կամ թուլության պայմաններում։ Նպաստող գործոններն են նյութափոխանակության խանգարումները, ավիտամինոզները, օրգանիզմի ընդհանուր հյուծվածությունը, ճառագայթային հիվանդությունը և այլն։ Ըստ առաջացման պատճառների խոցերը լինում են՝ վնասվածքային՝ առաջանում է հյուսվածքների վնասվածքների, այրվածքների, ճնշման, ցրտահարությունների դեպքում, էլեկտրական՝ հոսանքով ախտահարվելիս, քիմիական՝ վնասակար նյութերի ազդեցությունից, վարակական-սպեցիֆիկ՝ վարակիչ մի շարք հիվանդությունների (տուբերկուլոզ, սիֆիլիս, փափուկ շանկր, սիբիրյան խոց, ակտինոմիկոզ) դեպքում։ Ոչ սպեցիֆիկ խոցն առաջանում է թարախային, նեխման մանրէների ազդեցությունից (օստեոմիելիտ, ինֆեկցված օտար մարմին)։ Արյան շրջանառության խանգարումներից առաջացած խոցերը լինում են էնդարտերիտի, աթերոսկլերոզի, երակների հանգուցավոր լայնացման դեպքում։ Տրոֆիկ խոցն, առաջանում է խոշոր նյարդերի վնասումից (օրինակ՝ ոտնաթաթի ծակող խոցը նստանյարդի վնասման դեպքում)։ Տրոֆիկ խոցի տարատեսակներից է ստամոքսի և 12-մատնյա աղիքի խոցը (տես Խոցային հիվանդություն)։ Արյան անոթների պատերի փոփոխության պատճառով առաջացած խոցերը լինում են աթերոսկլերոզի, խցանող էնդարտերիտի, բլաստոմատոզ խոց՝ չարորակ նորագոյացությունների դեպքում, ճառագայթային խոց՝ ճառագայթների տեղական ազդեցությունից։ Ըստ ընթացքի առանձնահատկությունների խոցերը լինում են՝ քայքայող, սողացող, ծակող, թափածակվող։ Առավել վտանգավոր են կենսական կարևոր օրգանները և արյան անոթները վնասող խոցերը։ Բուժումը. պատճառի վերացում, տեղական տաք պրոցեդուրաներ, վարակազերծող դեղամիջոցների և անտիբիոտիկների քսուքներով վիրակապեր։ Որոշ դեպքերում՝ վիրահատություն։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 5, էջ 91)։*  |
|  |
| --- |
| **Արևիկ (ձմերուկի սորտ)** |
|  |

«**Արևիկ**», ձմերուկի սորտ։ Ստեղծել են Գ. Ղարիբյանը, Վ. Դաբաղյանը, Ա. Փահլևանյանը, Գ. Ասլանյանը և Գ. Մինասյանը Հայաստանի Բանջարաբոստանային և տեխնիկական մշակաբույսերի գիտական կենտրոնում (ԲԲՏՄԳԿ)։

Նկարագրություն
--------------

Բույսի արմատն առանցքային է։ Տերևները` հերթադիր, միատուն և բաժանասեռ։ Պտուղը կլոր է, հարթ մակերեսով, ունի 5,0–5,6 կգ զանգվածով։ Պտղամիսը՝ վարդագույն է, հյութալի ու քաղցր։

Վաղահաս սորտ է, ծլումից մինչև առաջին բերքահավաքը տևում է 85–87 օր։ Մշակվում է բաց դաշտում։ Բերքատվությունը՝ 400–450 ց/հա։ Համեմատաբար դիմացկուն է ֆուզարիոզային թառամում և ալրացող հիվանդությունների նկատմամբ։

Ծանոթագրություններ
------------------

1. ↑  Բուսաբուծությունը Հայաստանում
2. ↑  Ագրոգիտություն (գիտական ամսագիր)

Արտաքին հղումներ
----------------

* Ձմերուկի մի քանի սորտերի մշակության ագրոկենսաբանական առանձնահատկությունները ԼՂՀ նախալեռնային գոտու պայմաններում

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
**Ադելին Ֆու** (անգլ.՝ Adeline Foo), կարճ պատմվածքների և մանկական գրքերի սինգապուրցի հեղինակ։

Կարիերա
-------

Ֆուն ավարտել է Նյու Յորքի համալսարանի գեղարվեստի Թիսչ դպրոցը։ Նա 2006 թվականին սկսել է գրել պատկերազարդ գրքեր։ Մինչ այսօր գրել է 16 գիրք և 12 պատկերազարդ գրքեր։ Նրա ամենաշատ վաճառված գիրքը «Ամոս Լիի օրագիրը» գիրքն է, որը հրատարակվել է 2009 թվականին։ Այն գրված է պարզ ու հասկանալի լեզվով։ Նա արժանացել է First Time Writers & Illustrators Publishing Initiative Award մրցանակին, որը տրվել է Սինգապուրի մեդիա զարգացման կենտրոնի և Սինգապուրի գրքի զարգացման ազգային խորհրդի կողմից։ Նա աջակցություն է ստացել կրտսեր ընթերցողների համար հրատարակել 13 պատկերազարդ գիրք։ Ըստ նրա երեք գրքերի նկարահանվել են անիմացիոն կարճամետրաժ ֆիլմեր, իսկ չորրորդ գրքի նկարահանման հետ այն վերածվել է հեռուստաշոուի, որը ցուցադրվել է MediaCorp kids' հեռուստաալիքով։

Ֆուն իր 15 տարվա կարիերայի կեսն անց է կացրել հանրային կապերի ոլորտում, իսկ մյուս կեսն աշխատել է գովազդային գործակալությունում։

Ամուսնացած է և ունի երեք երեխա։

Պարգևներ և ճանաչում
-------------------

Ֆույի The Diary of Amos Lee: I Sit, I Write, I Flush! գիրքը արժանացել է Red Dot մրցանակին` «Լավագույն մանկական գեղարվեստական գիրք» անվանակարգում, Դպրոցական գրադարանների միջազգային ցանցի կողմից 2009 թվականին։ The Diary of Amos Lee: I'm Twelve, I'm Tough, I Tweet! գիրքը հաղթել է ընթերցողի համակրանք երկրորդ մրցանակը 2011 թվականին։ Ֆուի The Diary of Amos Lee շարքերը հրատարակվել են Epigram Books հրատարակչության կողմից և վաճառվել Հնդկաստանում, Չինաստանում, Ինդոնեզիայում, Սլովակիայում և Չեխիայում։ Գիրքը վեր է ածվել հեռուստաշոուի 2012 թվականին, ստեղծվել են կերպարների սփին-օֆֆեր։ Խաղը, որը հիշատակվել է գրքերից մեկում, նույնպես դարձել է խաղի հավելված iPhone և iPad-ի համար։ 2013 թվականի տվյալներով աշխարհում վաճառվել է շարքի մոտ 200,000 օրինակ։

Հրապարակումներ
--------------

* The Diary of Amos Lee: I Sit, I Write, I Flush (2009 թվական)
* The Diary of Amos Lee: Girls, Guts and Glory (2009 թվական)
* The Diary of Amos Lee: I'm Twelve, I'm Tough, I Tweet (2010 թվական)
* Whoopie Lee 1: Almost Famous (2011 թվական)
* Ben's Friends from the Rainforest (2006 թվական)
* Monsters on the Wall (2009 թվական)
* It Took More Than Earthworms to Bring Grandpa Home
* Beaded Slippers (2008 թվական)
* The Thing Under My Bed (2009 թվական)
* Thomas Titans: Men Among Boys (2013 թվական)
* The Kitchen God (2008 թվական)
* Lost in the Secret Garden (2007 թվական)
* Secret Hoarder (2007 թվական)
* The Midnight Tree (2008 թվական)
* The Amulet (2008 թվական)
* Georgette's Mooncakes (2009 թվական)
* Monsters on the Wall (2009 թվական)
* Nu Nu: The Ring-Necked Monster (2009 թվական)
* Chilli Padi (2008 թվական)

Ծանոթագրություններ
------------------

1. ↑  «The Woman Behind Amos Lee: Adeline Foo » Behind the Books». Behindthebooks.gatheringbooks.org. 2010 թ․ հուլիսի 16. Վերցված է 2016 թ․ հունվարի 16-ին.
2. ↑  Groovy Dhruv. «The Diary of Amos Lee by Adeline Foo - review | Children's books». The Guardian. Վերցված է 2016 թ․ հունվարի 16-ին.

Արտաքին հղումներ
----------------

* The Woman Behind Amos Lee: Adeline Foo » Behind the Books
* Welcome to The Diary of Amos Lee: I sit, I write, I flush
* Adeline Foo Google
**Օսկար Ռեյես** (հոկտեմբերի 6, 1996(1996-10-06)), իտալացի մարզիկ, ծանրորդ, 2023 թվականի Եվրոպայի առաջնության չեմպիոն։

Կարիերա
-------

Օսկար Ռեյեսը ծնվել է 1996 թվականին։ 2022 թվականին Բոգոտայում տեղի ունեցած աշխարհի առաջնությունում մինչև 81 կգ քաշային կարգում նա 351 կգ արդյունքով՝ երկու վարժությունների հանրագումարով զբաղեցրել է հինգերորդ տեղը։

2023 թվականին Երևանում տեղի ունեցած Եվրոպայի առաջնությունում մինչև 81 կգ քաշային կարգում Օսկարը 343 կգ արդյունքով՝ երկու վարժությունների հանրագումարով նվաճել է ոսկե մեդալ։ Իտալացի ծանրորդը փոքր ոսկի մեդալներ է նվաճել պոկում և հրում վարժությունում։

Նվաճումներ
----------

Ծանրամարտի Եվրոպայի առաջնություն։

|  |  |  |  |  |  |  |
| --- | --- | --- | --- | --- | --- | --- |
| **Արդյուն** | **Քաշ** | **Թվական** | **Մրցաշարի վայր** | **Հրում** | **Պոկում** | **Ընդհանուր քաշ** |
| 1 Ոսկի | մինչև 81 կգ | 2023 | Երևան, Հայաստան | 155,0 | 188,0 | 343,0 |

Ծանոթագրություններ
------------------

1. ↑  «Суммарные стартовые веса». *vahesport.ru* (ռուսերեն). Վերցված է 2023 թ․ ապրիլի 24-ին.
2. ↑  «ԵԱ. Ռաֆիկ Հարությունյանը՝ բրոնզե մեդալակիր (ֆոտո)». *sport.news.am*.
3. ↑  Чемпионат Европы по тяжелой атлетике – 2023: результаты и видео

Արտաքին հղումներ
----------------

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | IWF |

 |
**Գոռ Էլյազյան** (հունիսի 1, 1991(1991-06-01), Երևան, Հայկական ԽՍՀ, ԽՍՀՄ), հայ ֆուտբոլիստ, «Շիրակ» ֆուտբոլային ակումբի դարպասապահ։

Ակումբային կարիերա
------------------

Էլյազյանը սկսել է ֆուտբոլ խաղալ 12-13 տարեկանում Մալաթիայի օլիմպիական ռեզերվների դպրոցում, որտեղ հաճախել է իր եղբոր հետ։ Նա առաջին իսկ մարզման ժամանակ որոշել է, որ խաղալու է բացառապես դարպասապահի դիրքում, որովհետև բակում խաղալիս միշտ կանգնել է դարպասի մոտ։

Մարզումների ժամանակ Էլյազյանին նկատել է մարզիչներից մեկը, որն աշխատում էր և՛ այդ դպրոցում, և՛ «Բանանց» ֆուտբոլային ակումբում։ Նա էլ տղային հրավիրել է ակումբ։ Կես տարի անց նա պայմանագիր է կնքել ակումբի հետ։ Առաջին մրցաշրջանում նա ակումբի երկրորդ կազմում մասնակցել է Առաջին լիգային։ Սակայն հետագայում «Բանանցում» նրա կարիերան սկսել է անկում ապրել, և նա սկսել է ավելի վատ հանդես գալ։ Այդ ժամանակ հրավեր է ստացել «Իմպուլս» ակումբից և տեղափոխվել այնտեղ։

Առաջին երկու մրցաշրջանն անցկացրել է «Իմպուլսի» երկրորդ կազմում։ 2011 թվականի մրցաշրջանի նա նույնպես սկսել է ակումբի երկրորդ թիմի կազմում, սակայն ակումբի երկու հիմնական դարպասապահների անհաջող խաղը մարզիչներին ստիպել է փոփոխություններ կատարել։ Էլյազյանը տեղափոխվում է հիմնական կազմ, որտեղ իր նորամուտը կատարում է հունիսի 11-ին՝ մասնակցելով «Բանանցի» դեմ արտագնա խաղին։ 2011/12 մրցաշրջանում թիմի հետ հասել է Հայաստանը գավաթի խաղարկության եզրափակիչ, որտեղ (0:1) հաշվով պարտվել է Գյումրիի «Շիրակին»։

Ձեռքբերումներ
-------------

* Հայաստան **«Իմպուլս»**
	+ Հայաստանի գավաթի խաղարկության եզրափակչի մասնակից - 2011/12

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  «Протокол матча «Бананц» — «Импульс»» (ռուսերեն). Soccerway.com. 11.06.2011. Արխիվացված օրիգինալից 2012 թ․ հոկտեմբերի 29-ին. Վերցված է 25.08.2012-ին.
3. ↑  «Отчёт результатов Кубка Армении 2011/12» (ռուսերեն). Soccerway.com. 29.04.2012. Արխիվացված օրիգինալից 2012 թ․ հոկտեմբերի 29-ին. Վերցված է 25.08.2012-ին.
4. ↑  «Протокол матча «Ширак» — «Импульс»» (PDF). FFA.am. 29.04.2012. Արխիվացված (PDF) օրիգինալից 2012 թ․ հոկտեմբերի 29-ին. Վերցված է 25.08.2012-ին.

Արտաքին հղումներ
----------------

* Ֆուտբոլիստի էջը ՀՖՖ պաշնոնական կայքում (ռուս.)
* Ֆուտբոլիստի էջը footballdatabase.eu կայքում (անգլ.)
**Նահապետ Արտակի Ասատրյան** (1982 - 2015), հայ զինվորական, պայմանագրային զինծառայող, զոհվել է Քարվաճառի ուղղությամբ հակառակորդի դիվերսիոն հետախուզական ներթափանցման փորձի ժամանակ։

Կենսագրություն
--------------

Հունվարի 20-ին լույս 21-ի գիշերը՝ ժամը 03։00-ի սահմաններում ղարաբաղա-ադրբեջանական հակամարտ զորքերի շփման գծի Քարվաճառի ուղղությամբ հակառակորդի հերթական դիվերսիոն հետախուզական ներթափանցման փորձի ժամանակ զոհված հայ պայմանագրային զինծառայող։

33-ամյա Նահապետ Ասատրյանն Արագածոտնի մարզի նախկին Ապարանի շրջանի Լուսագյուղ համայնքից էր, ամուսնացած էր, 3 երեխա ուներ։ Երեխաները անչափահաս են, իսկ ամենափոքրը լույս աշխարհ է եկել ամիսներ առաջ՝ սրտի հիվանդությամբ։ Նահապետ Ասատրյանը հետմահու պարգևատրվել է Մարտական ծառայության մեդալով։

Ծանոթագրություններ
------------------

1. ↑  Հակառակորդի դիվերսիան հետ մղելիս զինծառայող է զոհվել
2. ↑  Այս գիշեր դիվերսիայի հետեւանքով զոհված Նահապետը 2 ամիս առաջ էր երեխա ունեցել
3. ↑  «Սերժ Սարգսյանը հակառակորդի գնդակից զոհված Նահապետ Ասատրյանին հետմահու պարգևատրել է Մարտական ծառայության մեդալով». Արխիվացված է օրիգինալից 2015 թ․ հունվարի 25-ին. Վերցված է 2015 թ․ փետրվարի 3-ին.

Արտաքին հղումներ
----------------

* Խաղաղ երկիր ունենալու գինը(չաշխատող հղում)
**Անդրե Ալմեիդա Պինտո** (անգլ.՝ André Almeida Pinto, հոկտեմբերի 5, 1989(1989-10-05), Վիլա Նովա դե Գայա, Պորտու, Պորտուգալիա), պորտուգալացի ֆուտբոլիստ, պաշտպան։ Հանդես է գալիս պորտուգալական «Բրագայի» և Պորտուգալիայի ազգային հավաքականի կազմում։

Ակումբային կարիերա
------------------

### Կարիերայի սկիզբը

9 տարեկան հասակում Անդրե Պինտոն ընդունվել է «Պորտու»-ի ակադեմիա։ 2008-2012 թվականներին Պինտոն վարձավճարով հանդես է եկել «*Սանտա Կլարա*», «*Վիտորիա Սետուբալ*», «*Պորտիմոնենսե*» և «*Օլհանենսե*» ֆուտբոլային ակումբների կազմում։ Պրիմեիրա Լիգայում Անդրե Պինտոն իր դեբյուտը նշել է 2009 թվականի սեպտեմբերի 13-ին՝ «Լեիրիայի» դեմ խաղում։

### «Օլիմպիակոս»

2012 թվականի ամռանը Պինտոն տեղափոխվել է հունական «Օլիմպիակոս»։ Թիմի կազմում նա անցկացրել է 1 մրցաշրջան՝ մասնակցելով 16 հանդիպման։

### «Բրագա»

2014 թվականին Անդրե Պինտոն տեղափոխվել է պորտուգալական «Բրագա», և իր առաջին մրցաշրջանը անցկացրել է թիմի երիտասարդական կազմում։

Միջազգային կարիերա
------------------

Անդրե Պինտոն Պորտուգալիայի ազգային հավաքականի կազմում իր դեբյուտը նշել է 2015 թվականի մարտի 31-ին՝ Կապո Վերդեի հավաքականի դեմ խաղում։

Ձեռքբերումներ
-------------

* Պորտուգալիայի գավաթակիր - 2015/16

Ծանոթագրություններ
------------------

1. 1 2  As (իսպ.) — Madrid: Grupo Prisa, 1967. — ISSN 1888-6671
2. ↑  «Portugal 0–2 Cape Verde Islands». BBC Sport. 2015 թ․ մարտի 31. Վերցված է 2015 թ․ ապրիլի 1-ին.

Արտաքին հղումներ
----------------

* Էջը soccerway.com կայքում
* Էջը thefinalball.com կայքում
* Էջը foradejogo.net կայքում Արխիվացված 2015-10-09 Wayback Machine
* Էջը national-football-teams.com կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · eu-football.info (խաղացող) · FootballDatabase.eu · ForaDeJogo (խաղացող) · National Football Teams.com · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) |

 |
**Ստալինգրադի ճակատամարտ**, Երկրորդ համաշխարհային պատերազմի խորհրդա-գերմանական ռազմաբեմի (*«Հայրենական Մեծ պատերազմ»*) հիմնական և վճռական ճակատամարտը, որում Նացիստական Գերմանիան և նրա դաշնակիցները կռվում էին Խորհրդային Միության դեմ Ստալինգրադ քաղաքի (այժմ՝ Վոլգոգրադ) վերահսկման համար։

Ռազմական գործողությունները տեղի են ունեցել 1942 թվականի օգոստոսի 23-ից մինչև 1943 թվականի փետրվարի 2-ը։

Համարվում է պատերազմների պատմության մեջ ամենաարյունալի ճակատամարտը՝ մոտավորապես երկու միլիոն զոհով։ Գերմանական 6-րդ բանակի մեծ կորուստների պատճառով Ստալինգրադի ճակատամարտը վճռական բեկում մտցրեց ողջ պատերազմում։ Ստալինգրադի ճակատամարտից հետո Գերմանական բանակն այլևս երբեք չկարողացավ վերադարձնել իր երբեմնի հզորությունը։

Ռազմական գործողությունները ընթացել են երկու փուլով։ Նախ` սովետական զինուժի համար պատերազմը պաշտպանողական է եղել, որի ընթացքում կազմակերպվել է Ստալինգրադ քաղաքի պաշտպանությունը, ապա 1942 թվականի նոյեմբերից պատերազմը վերածվել է հարձակողականի։

Ստալինգրադի ճակատամարտում խորհրդային բանակին պահանջվում է ջախջախիչ պարտության մատնել Գերմանիայի 6-րդ բանակի միավորումները, իտալական բանակի 8-րդ դիվիզիան։ Վճռական մարտերի ժամանակ 20 օրերի ընթացքում, զոհվում է հակառակորդի 1,5 միլիոն զինվոր, գերի ընկնում 90 հազարից ավելի զինծառայող։ Գերմանիայում Համաշխարհային պատերազմի սկզբից ի վեր առաջին անգամ հայտարարվում է ազգային սուգ։

Ճակատամարտից հետո ֆաշիստական երկրներին հարող պետություներում ուժեղացավ Գերմանիայի նկատմամբ անվստահությունը։

Ստալինգրադի ճակատամարտին մասնակցելու համար Խորհրդային Միության հերոսի կոչմանն արժանացան 112 պատերազմի մասնակիցներ, 44 բանակային միավորումների տրվեցին պատվավոր կոչումներ, 183-ը վերափոխվեցին զվարդիականի։

Ծանոթագրություններ
------------------

1. ↑  McDougal Littell, (2006)
2. ↑  Roberts (2006: 143)
3. ↑  Biesinger (2006: 699): "On August 23, 1942, the Germans began their attack."
4. ↑  «Battle of Stalingrad». *Encyclopædia Britannica*. «By the end of August, … Gen. Friedrich Paulus, with 330,000 of the German Army's finest troops… approached Stalingrad. On August 23 a German spearhead penetrated the city's northern suburbs, and the Luftwaffe rained incendiary bombs that destroyed most of the city's wooden housing.»
5. ↑  Taylor (1998) Vol IV, p. 142
6. ↑  Bellamy, (2007)
**Արտյոմ Վիկտորովիչ Գոմելկո** (բելառուս․՝ Арцём Вiктаравiч Гамелько, դեկտեմբերի 8, 1989(1989-12-08), Ժոդինո, Մինսկի մարզ, Բելառուսական ԽՍՀ, ԽՍՀՄ), բելառուս ֆուտբոլիստ, «Լոռի» ֆուտբոլային ակումբի դարպասապահ։

Կարիերա
-------

### Ակումբային

Արտյոմ Գոմելկուն «ԲելԱԶ» մարզադպրոցի սան է։ Նրա առաջին մարզիչը եղել է Միխայիլ Դեմյանովիչ Ռուսակը։ 2005-2007 թվականներին խաղացել է Ժոդինոյի «Տորպեդո» ակումբում։ 2007 թվականի դեկտեմբերին, երբ լրացել է ֆուտբոլիստի 18 տարին, ուժի մեջ է մտել 5-ամյա պայմանագիրը Մոսկվայի «Լոկոմոտիվի» հետ։ Դարպասապահն իրեն լավ է դրսևորել ակումբի հավաքների ժամանակ և դրական տպավորություն է թողել երկաթուղայինների ղեկավարության վրա. նա արժանացել է ակումբի այն ժամանակվա նախագահ Յուրի Սյոմինի ու դարպասապահների մարզիչ Սերգեյ Օվչիննիկովի դրական գնահատականին։ 2011 թվականի հունիսի 22-ին նա նշեց իր դեբյուտը թիմի կազմում՝ մասնակցելով ԲԿՄԱ-ի դեմ խաղին, որն ավարտվել է 1:3 հաշվով։ Շուտով նա վարձավճարով տեղափոխվում է «Տորպեդո-ԲելԱԶ» ֆուտբոլային ակումբ։ 2013 թվականի փետրվարին Արտյոմ Գոմելկոն ազատ գործակալի կարգավիճակով պայմանագիր է կնքել «Գրանիտ» ակումբի հետ։

### Հավաքականում

2006 թվականից Արտյոմ Գոմելկոն խաղացել է Բելառուսի երիտասարդական հավաքականի, որի կազմում 2007 թվականին հաղթել է Գրանատկինի հիշատակին նվիրված մրցաշարում։ Նա ընդգրկվել է Բելառուսի երիտասարդական հավաքականի հայտացուցակում՝ մասնակցելու 2009 թվականին Շվեդիայում և 2011 թվականին Դանիայում (բրոնզե մեդալակիր) անցկացվող Եվրոպայի առաջնություններին, բայց ոչ մի անգամ խաղադաշտ դուրս չի եկել։ Արտյոմ Գոմելկոն Բելառուսի օլիմպիական հավաքականի կազմում մասնակցել է ընկերական խաղերի։

Ձեռքբերումներ
-------------

### Թիմային

Բելառուս Բելառուսի երիտասարդական հավաքական
* Եվրոպայի երիտասարդական առաջնության բրոնզե մեդալակիր - 2011

Ծանոթագրություններ
------------------

1. ↑  Артем Гомелько, имея предложения от клубов белорусской «вышки», выбрал «Гранит»
2. 1 2  Transfermarkt.com(բազմ․) — 2000.
3. 1 2  FBref.com(բազմ․)

Արտաքին հղումներ
----------------

* 2010 թվականի ելույթների վիճակագրություն
* Պրոֆիլը *transfermarkt.com* կայքում(անգլ.)
* Ֆուտբոլիստի էջը *soccerway.com* կայքում(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Արտյոմ Գոմելկո» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · FootballFacts.ru · Soccerway · teams.by · Transfermarkt (խաղացող) · Պրեսբոլ |

 |
Անվան այլ կիրառումների համար տե՛ս՝ Գևորգ Հովհաննիսյան (այլ կիրառումներ)

**Գևորգ Կարապետի Հովհաննիսյան** (հունիսի 16, 1983(1983-06-16) կամ մարտի 16, 1983(1983-03-16), Լենինական, Հայկական ԽՍՀ, ԽՍՀՄ), հայ ֆուտբոլիստ, պաշտպան։ Հայաստանի Պրեմիեր լիգայի «Շիրակ» ակումբի հիմնական կազմի խաղացող։

Ակումբային կարիերա
------------------

Ծնվել է Լենինականում։ 8-9 տարեկանից սկսել է զբաղվել ֆուտբոլով։ Թեև հնարավորություն է ունեցել զբաղվել այլ մարզաձևով, սակայն Հովհաննիսյանն ընտրություն է կատարել հօգուտ սիրելի մարզաձևի՝ ֆուտբոլի։ Այդ նույն ժամանակ սկսել է հաճախել տեղական «Շիրակ» ակումբի ֆուտբոլային դպրոցը։ Հովհաննիսյանի հայրը Գյումրու «Արագած» ակումբում խաղացել է կենտրոնական պաշտպանի դիրքում, և նա նույնպես ընտրել է նույն դիրքը։

2001 թվականին խաղացել է «Շիրակի» երիտասարդական կազմում, ապա երկու տարի ծառայել է բանակում։ 2003 թվականին վերադարձել է ակումբ և կնքել պայմանագիր։ Մի քանի մրցաշրջանների ընթացքում նա ամրապնդել է իր դիրքը թիմի հիմնական կազմում։ 2011 թվականի ապրիլի 17-ին առաջնության 5-րդ տուրի «Փյունիկի» դեմ հանդիպումը Հովհաննիսյանի հարյուրերորդն էր խաղն էր Հայաստանի առաջնության Բարձրագույն խմբում։ 2011 թվականին մասնակցել է Հայաստանի գավաթի խաղարկության եզրափակչին, որտեղ «Շիրակը» պարտվել է «Միկային» 1:4 հաշվով։

Ելույթների վիճակագրություն
--------------------------

*ըստ 2012 թվականի մարտի 18-ի տվյալների*

| Ակումբ | Մրցաշրջան | Առաջնություն | Գավաթ | Եվրագավաթ | Ընդհանուր |
| --- | --- | --- | --- | --- | --- |
| Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր |
| Շիրակ | 2005 | ? | ? | ? | ? | 0 | 0 | 0 | 0 |
| 2006 | ? | ? | ? | ? | 0 | 0 | 0 | 0 |
| 2007 | 17 | 1 | 0 | 0 | 0 | 0 | 17 | 1 |
| 2008 | 17 | 1 | 1 | 0 | 0 | 0 | 18 | 1 |
| 2009 | 24 | 1 | 2 | 1 | 0 | 0 | 26 | 2 |
| 2010 | 25 | 1 | 2 | 0 | 0 | 0 | 27 | 1 |
| 2011 | 24 | 2 | 6 | 1 | 0 | 0 | 30 | 3 |
| 2012/13 | 0 | 0 | 0 | 0 | 0 | 0 | 0 | 0 |
| Ընդհանուր | 107 | 6 | 11 | 2 | 0 | 0 | 118 | 8 |
| Ընդհանուր կարիերայում | 107 | 6 | 11 | 2 | 0 | 0 | 118 | 8 |
|

Ձեռքբերումներ
-------------

* Հայաստանի չեմպիոն - 2012/13
* Հայաստանի գավաթակիր - 2011/12
* Հայաստանի գավաթի խաղարկության եզրափակչի մասնակից - 2011

Անձնական կյանք
--------------

* Հայրը՝ Կարապետ,
* Մայրը՝ Արմինե,
* Կինը՝ Տաթև,
* Դուստրը՝ Արմինե։

Ազատ ժամանակ սիրում է լսել երաժշտություն և նայել ֆուտբոլ։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  worldfootball.net(բազմ․)
3. ↑  2003-2006 թվականների տվյալները բացակայում են։
4. ↑  
«5-й тур. Цифры и факты» (ռուսերեն). Armsport.com. 18.04.2010. Վերցված է 02.09.2011-ին.

Արտաքին հղումներ
----------------

* Ֆուտբոլիստի էջը ՀՖՖ պաշտոնական կայքում (ռուս.)
* Ֆուտբոլիստի էջը footballdatabase.eu կայքում (անգլ.)
* Ֆուտբոլիստի էջը soccerway.com կայքում (անգլ.)
**Ժիլմար Դոս Սանթոս Նևես**  (պորտ.՝ Gylmar dos Santos Neves, առավել հայտնի է **Ժիլմար** , (պորտ.՝ Gilmar) անունով), օգոստոսի 22, 1930(1930-08-22), Սանտոս, Սան Պաուլու, Բրազիլիա - օգոստոսի 25, 2013(2013-08-25), Սան Պաուլո, Բրազիլիա ), բրազիլացի ֆուտբոլիստ, դարպասապահ, աշխարհի չեմպիոն (1958,1962), 20-րդ դարի Բրազիլիայի լավագույն դարպասապահ, համաշխարհային ֆուտբոլի լավագույն դարպասապահներից՝ ըստ Ֆուտբոլի պատմության և վիճակագրության միջազգային ֆեդերացիայի։ Մարզական կարիերայի տարիների մեծ մասն անց է կացրել բրազիլական «Կորինթիանս» և «Սանթոս» ակումբներում։

Կենսագրություն
--------------

Ժիլմարը ծնվել է Սան Պաուլու նահանգի Սանտուս քաղաքում։ Ֆուտբոլային կարիերան սկսել է տեղի «Ժաբաչուարա» ակումբում, որտեղից էլ 1951 թվականին տեղափոխվել է հանրահայտ «Կորինթիանս» ակումբ, որտեղ նա 1951, 1952 և 1954 թվականներին դարձել է Սան Պաուլու նահանգի եռակի չեմպիոն։

1961 թվականին նա պայմանագիր է կնքում «Սանթոս» ակումբի հետ։ Այդ տարիներին «Սանթոսում» էին հանդես գալիս Պելեն, Պեպե, Զիտոն և ուրիշ հանրահայտ ֆուտբոլիստներ։

Իր ամբողջ ակումբային կարիերայի ընթացքում նա անց է կացրել 729 խաղ և բաց թողել 941 գնդակ։

Բրազիլիայի ազգային հավաքականում նա անց է կացրել 103 խաղ, սակայն հետագայում կապված ընկերական խաղերի ՖԻՖԱ-յի կողմից կրճատվել է և հասել 94-ի։ Բրազիլիայի ազգային հավաքականի կազմում առանց փոփոխության երկու անգամ, 1958 և 1962 թվականներին դարձել է աշխարհի չեմպիոն։

Ժիլմարը մահացել է 2013 թվականի օգոստոսի 25-ին, սրտի կաթված ստանալուց հետո։

* Ժիլմարը ընկերուհու հետԺիլմարը ընկերուհու հետ
* Ժիլմարը  Շվեդիայի  հավաքականի  հարձակվող Կուրտ Խամրինի հետ,1958 թվականի աշխարհի առաջնություն ժամանակԺիլմարը Շվեդիայի հավաքականի հարձակվող Կուրտ Խամրինի հետ,1958 թվականի աշխարհի առաջնություն ժամանակ
* Ժիլմարը  Ագեն Սիմոնսսոնի հետԺիլմարը Ագեն Սիմոնսսոնի հետ

Ծանոթագրություններ
------------------

1. 1 2 3 4  Encyclopædia Britannica
2. 1 2 3 4  Store norske leksikon(նորվ.) — 1978. — ISSN 2464-1480
3. ↑  «Bicampeão nas Copas de 58 e 62, Gilmar morre aos 83 anos» (պորտուգալերեն). Jornal O Globo. 2013 թ․ օգոստոսի 25. Արխիվացված է օրիգինալից 2013 թ․ սեպտեմբերի 14-ին. Վերցված է 2013 թ․ օգոստոսի 26-ին.
4. ↑  «Brasile, addio a Gilmar: il portiere della grande Seleção» (իտալերեն). La Repubblica. 2013 թ․ հունիսի 26. Արխիվացված է օրիգինալից 2013 թ․ սեպտեմբերի 14-ին. Վերցված է 2013 թ․ օգոստոսի 26-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ժիլմար» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · FootballDatabase.eu · National Football Teams.com · Transfermarkt (խաղացող) · ՈւԵՖԱ · ՖԻՖԱ |
|  |
| Բառարաններ և հանրագիտարաններ | Մեծ նորվեգական · Universalis |
|  |
| Չափորոշչային վերահսկողություն | LCCN: n2006219086 · VIAF: 6835831 · WorldCat VIAF: 6835831 |

 |
**Սուսանա Կիարոտի** (իսպ.՝ Susana Chiarotti, 1946, Սանտա Ֆե, Արգենտինա), արգենտինացի իրավաբան, ակտիվիստ և կանանց իրավունքների ոլորտի գործիչ։ Նա Լատինական Ամերիկայում և Կարիբյան կղզիներում կանանց իրավունքների պաշտպանության կոմիտեի անդամ է և զեկույցներ է ներկայացնում Ամերիկյան պետությունների կազմակերպության համար կանանց իրավունքների ոլորտում իրավիճակի մասին։

Կենսագրություն
--------------

Սուսանա Կիարոտին Վիեննայում 2018 թվականին
Սուսանան ծնվել է 1946 թվականին Սանտա Ֆեում։ Կրթությամբ իրավաբան է, սովորել է Ռոսարիոյի ազգային համալսարանում։ Նա ասել է, որ ֆեմինիստ չի եղել մինչև 1985 թվականը։ Մինչ այդ նա դասակարգային պայքարը համարել է իր երկրի հիմնական խնդիրը և պնդել է, որ ֆեմինիզմի շարժմանը մասնակցում են ավելի զարգացած երկրների կանայք։ Նա ապրել է Բոլիվիայում այն բանից հետո, երբ փախել էր Արգենտինայում կատարվող բռնապետությունից։ Նա Ռոսարիո է վերադարձել 1984 թվականին, որտեղ դարձել է մի շարք իրավապաշտպան կազմակերպությունների նախաձեռնողը։

Կիարոտին Նյու Յորքում տեղակայված «People's Movement for Human Rights Education» ընկերության և Լատինական Ամերիկայում ու Կարիբյան կղզիներում կանանց իրավունքների պաշտպանության կոմիտեի անդամ է։ Վերջինս հիմնադրվել է 1987 թվականին և պաշտոնապես գրանցվել է 1989 թվականին Լիմայում։ Արգենտինայում կանանց իրավունքների վիճակի մասին հաշվետվություններ է ուղարկում Ամերիկյան պետությունների կազմակերպման համար։ Նշում է, որ «դեռ շատ անելիքներ կան, բայց մյուս հարևան երկրների համեմատությամբ Արգենտինան այս բնագավառում նրանցից առաջ է անցել, սակայն այն նախկինի պես կնատյացական է և անդրոկենտրոն»։ Նա ասում է, որ վերջին 30 տարվա ընթացքում իր երկիրն առաջընթաց է գրանցել գոնե այն հարցում, որ տղամարդուն ընտանիքում կոպիտ ուժ կիրառելու համար պատասխանատվության են ենթարկել։ Սուսանան նշում է, որ «կանանց նկատմամբ բռնությունը սխալ է»։

Ծանոթագրություններ
------------------

1. 1 2 3 4
2. 1 2  «PDHRE Board: Susana Chiarotti». *pdhre.org*. Վերցված է 2020 թ․ փետրվարի 20-ին.
3. ↑  «Entrevista a Susana Chiarotti, Abogada y feminista argentina - GRUP DE DONES DE LA MARXA MUNDIAL VALÈNCIA». *www.nodo50.org* (իսպաներեն). Վերցված է 2020 թ․ փետրվարի 20-ին.
4. ↑  «Nosotras - Conoce más sobre CLADEM». *CLADEM* (իսպաներեն). Արխիվացված է օրիգինալից 2020 թ․ փետրվարի 20-ին. Վերցված է 2020 թ․ փետրվարի 20-ին.
5. ↑  «Entrevista. Susana Chiarotti». *www.americalatinagenera.org* (իսպաներեն). Վերցված է 2020 թ․ փետրվարի 20-ին.(չաշխատող հղում)
6. ↑  «Susana Chiarotti». *www.gefedi.una.ac.cr* (իսպաներեն). Արխիվացված է օրիգինալից 2020 թ․ փետրվարի 20-ին. Վերցված է 2020 թ․ փետրվարի 20-ին.
7. ↑  «"No se tiene dimensión del fenómeno", entrevista a Susana Chiarotti | IADE». *www.iade.org.ar* (իսպաներեն). Վերցված է 2020 թ․ փետրվարի 20-ին.
**Թենիսի գնդակ**, նախատեսված թենիսի համար։ Տրամագիծը մոտավորապես 6,7 սմ է (2,63 դյույմ)։ Հիմնական սպորտային իրադարձություններում թենիսի գնդակները դեղին են, բայց կարող են լինել գրեթե ցանկացած գույնի։ Թենիսի գնդակները պատված են նրբաթիթեղով, ինչը փոփոխում է դրանց աերոդինամիկական հատկությունները և ունեն սպիտակ ալիքաձև գիծ, որը ծածկում է կեղևը։

Պատմություն
-----------

Թենիսի զարգացումից առաջ՝ 1870-ականների սկզբին, բրիտանացիները խաղում էին իսկական թենիս։ Անգլիան 1463 թվականին արգելեց թենիսի գնդակների ներմուծումը։ 1480 թվականին Լուի XI-ն արգելեց թենիսի գնդակները լցնել կավիճով, ավազով, թեփով կամ հողով և հայտարարեց, որ դրանք պետք է պատրաստված լինեն լավ կաշվից։ Թենիսի գնդիկները նախկինում շոտլանդացի արհեստավորները պատրաստում էին ոչխարների կամ այծերի ստամոքսներից և կապում պարանով։ Ժամանակակից թենիսի հայտնաբերման տարիներին պատմականորեն այն անվանել են «մարգագետինների թենիս»։ Թենիսի գնդակը կարող է բարձր թռչել նաև խիտ խոտածածկի վրայից։ Շուտով, թենիսի ծագումից հետո, սկսեցին գնդակների պատյանը պատրաստել կտորներից, որպեսզի խաղի ընթացքում նվազեցնեն մաշվածությունը։ Հետագայում գնդակների պատյանները սկսեցին պատրաստել ռետինից, երեքնուկի տեսք տալով և լցնելով գազով։ Այս տեխնոլոգիան ամբողջությամբ պահպանվել է մինչև ներկա ժամանակները։1972-ին հեռուստատեսային էկրանին առաջին անգամ հայտնվեցին թենիսի դեղին գնդակներ։ Ուիմբլդոնի մրցաշարում, մինչև 1986 թվականը, նրանք շարունակեցին օգտագործել սպիտակ գնդակներ, բայց հետո նաև անցան դեղինի։

Ստանդարտներ
-----------

Գնդակը պետք է ունենա համասեռ արտաքին մակերես և պետք է լինի սպիտակ կամ դեղին։ Եթե կապ կա, այն չպետք է կարել։ Այն պետք է ունենա 6.35 սմ-ից ավելի տրամագիծ և 6,66 սմ-ից ոչ ավելի տրամագիծ, իսկ քաշը՝ 58,5 գ։
8.165 կգ ճնշման դեպքում գնդակը պետք է ունենա ավելի մեծ դեֆորմացիա, քան 0,56 սմ և 0.74 սմ-ից պակաս, իսկ վերադարձի դեֆորմացիան `ավելի քան 0,89 սմ և 1.08 սմ-ից պակաս։

Ծանոթագրություններ
------------------

1. ↑  «U.S. Open Tennis Ball F.A.Q.».
2. ↑  Bell, R.C. (1981). *Board and table game antiques*. Osprey Publishing. ISBN 0852635389.
3. ↑  Morgan, Roger (1995): *Tennis, The Development of The European Ball Game*, ISBN 0-9510251-8-X
4. ↑  Мячи: История Արխիվացված 2015-05-12 Wayback Machine на официальном сайте ITF (անգլ.)

Արտաքին հղումներ
----------------

* International Tennis Federation's history of the rules of the tennis ball Արխիվացված 2015-11-06 Wayback Machine
* ITF Grand Slam Rules:Section I:The Ball Արխիվացված 2015-11-06 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Թենիսի գնդակ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | GND: 4561780-6 |

 |
**Խոսե Ֆրանսիսկո Պորրաս Իդալգո** (իսպ.՝ José Francisco Porras Hidalgo, նոյեմբերի 8, 1970(1970-11-08), Ալախուելա, Կոստա Ռիկա), կոստառիկացի ֆուտբոլիստ, դարպասապահ։

Կարիերա
-------

Խոսե Պորրասը իր ֆուտբոլային կարիերան սկսել է «Բալեն» ֆուտբոլային ակումբի կազմում։ Այնուհետև նա խաղացել է երիտասարդական «Կարմելիտներ» ֆուտբոլային ակումբում։

1989 թվականին տեղափոխվել է «Էրեդիանո», որտեղ խաղացել է 3 մրցաշրջան։ Նա հանդես է եկել Կոստա Ռիկայի երիտասարդական հավաքականում, որի կազմում մասնակցել է ֆուտբոլի աշխարհի երիտասարդական առաջնությանը։

Չնայած այս հաջողություններին, ակումբում Պարրոսը եղել է փոխարինող դարպասապահ։ 1992/1993 մրցաշրջանում հաղթել Կոստա Ռիկայի առաջնությունում

Դրանից հետո Պորրասը տեղափոխվել է «Բելեն» և ապա խաղացել «Պունտարենաս» և «Կարմելիտու» ֆուտբոլային ակումբներում։ 1996 թվականին տեղափոխվել է «Դեպորտիվոյի Սապրիսու», սակայն այնտեղ զբաղեցրել է երկրորդ դարպասապահի պաշտոնը, զիջելով Էրիկ Լոննիսին։

2000-2002 թվականներին հերթական անգամ հանդես է եկել «Էրեդիանո»-ում։ Իր ֆուտբոլային կարիերայի վերջին տարիներին հանդես է եկել Կոստա Ռիկայի ֆուտբոլի ազգային հավաքականում և «Կարմելիտա» ֆուտբոլային ակումբում։

Ծանոթագրություններ
------------------

1. 1 2  FBref.com(բազմ․)
2. 1 2  Արգենտինական ֆուտբոլի տվյալների շտեմարան (իսպ.)
3. ↑  Porteros de Saprissa van al sicólogo - Al Día (իսպ.)
4. ↑  Campeonato 2002-2003: Saprissa, apuesta al equilibrio Արխիվացված 2016-03-04 Wayback Machine - Nación (իսպ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · FootballDatabase.eu · National Football Teams.com · Transfermarkt (խաղացող) · ՖԻՖԱ |

 |
**Ալեքսեյ Լեոնիդովիչ Արխանգելսկի** (սեպտեմբերի 9, 1986(1986-09-09)), ռուս ֆուտբոլիստ, «Վոլոչանին-Ռատմիր» ակումբի դարպասապահ։

Կենսագրություն
--------------

Վիշնեվոլոցկ ֆուտբոլի սան է։ 2006 թվականին անցկացրել է 2 հանդիպում Չդանովիչի «Դարիդա» ակումբում, որ հանդես էր գալիս Բելառուսի բարձրագույն լիգայում, բացթողնելով 1 գնդակ։ 2008-2009 թվականներին խաղացել է «Դմիտրով» ակումբում, որի կազմում անցկացրել է 49 հանդիպում, Ռուսաստանի առաջնությունում երկրորդ դիվիզիոնի «Արևմուտք» տարածաշրջանում։ 2010 թվականներին նա տեղափոխվել է «Վոլոչանին-Ռատմիր» ակումբ, որի կազմում անցկացրել է 13 հանդիպում։ 2011 թվականին նա տեղափոխվել է Մուրմանսկի «Սևեր» ակումբ, որի կազմում խաղացել է 15 հանդիպում։ 2012 թվականին վերադարձել է «Վոլոչանին-Ռատմիր» ակումբ, որտեղ հանդես է գալիս ներկայում։

2009 թվականի հունիսի 28-ին Վլադիմիրի «Տորպեդո» և «Դմիտրով» ակումբների միջև անցկացված խաղի 35-րդ րոպեին հյուրերի դարպասի մոտ վտանգավոր պահից հետո Արխանգելսկին, որ պաշտպանում էր Դմիտրովի դարպասը, մի քանի հարված է հասցրել պաշտպաներին, ինչի պատճառով մրցավար Յուրի Բավիկինի կողմից ստացել է դեղին քարտ։

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  ««ВОЛОЧАНИН-РАТМИР» — ПФК «ДМИТРОВ» 0-0 (0-0)». Արխիվացված է օրիգինալից 2016 թ․ մարտի 4-ին. Վերցված է 2017 թ․ ապրիլի 25-ին.
3. ↑  Статистика игроков («Чемпионат-2006»)
4. ↑  Вратарь надавал затрещин своим защитникам

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · FootballFacts.ru · Soccerway · Transfermarkt (խաղացող) |

 |
*Վիքիպեդիայում կան հոդվածներ Մաթևոսյան ազգանունով այլ մարդկանց մասին։*

**Ռաֆայել (Ռաֆիկ) Մաթևոսի Մաթևոսյան** (դեկտեմբերի 18, 1929(1929-12-18), Երևան, Հայկական ԽՍՀ, ԱԽՖՍՀ, ԽՍՀՄ - 1993), հայ խորհրդային ֆուտբոլիստ, դարպասապահ։ Հանրապետական կարգի մրցավար։

Կենսագրություն
--------------

1947 թվականից խաղացել է Երևանի «Դինամոյի» կազմում։ Հանդես է եկել Մոսկվայի «Տորպեդո» (1953-1954, 1955-1956), Կրասնոդարի «Նեֆտյանիկ» (1954), Օդեսայի «Պիշչևիկ» (1955), Երևանի «Սպարտակ»/«Արարատ» (1956-1964) թիմերում։

ԽՍՀՄ առաջնությունում մասնակցել է 83 հանդիպման (1953, 1955-1956, 1960-1963) «Տորպեդոյի» և «Սպարտակ»/«Արարատի» կազմում։ Առաջին հանդիպումը բարձր մակարդակով անցկացրել է 1953 թվականի հուլիսի 4-ին, երբ Մոսկվայի «Սպարտակի» դեմ արտագնա խաղում (1:7) դուրս է եկել մեկնարկային կազմում և փոխարինվել 1:4 հաշվի ժամանակ։

ԽՍՀՄ ժողովուրդների սպարտակիադայի մասնակից 1956 թվականին Հայկական ԽՍՀ հավաքականի կազմում։

ԽՍՀՄ գավաթի կիսաեզրափակիչ խաղի մասնակից (1962)։

Պարգևատրվել է ԽՍՀՄ ԶՈՒ նախագահության պատվոգրով։

Ծանոթագրություններ
------------------

1. ↑  «Футбольный клуб "Торпедо" Москва - Новости - МАТЕРИАЛЫ ИЗ АРХИВА ЗИЛА. ЧАСТЬ 3 («ТОРПЕДОВСКИЕ РАРИТЕТЫ» АНДРЕЯ КОСТЕНЕЦКОГО)». Արխիվացված օրիգինալից 2022 թ․ հունվարի 14-ին. Վերցված է 2020 թ․ հուլիսի 8-ին.
2. ↑  «Одесский футбол». Արխիվացված օրիգինալից 2020 թ․ հուլիսի 11-ին. Վերցված է 2020 թ․ հուլիսի 8-ին.